**Anželikos Cholinos šokio teatras** (sutr. **A|CH šokio teatras**) – vienas didžiausių šokio teatrų Lietuvoje, įsteigtas 2000 metais. 

Teatro įkūrėjos – režisierė-choreografė Anželika Cholina (g. 1970 m.) ir teatro direktorė Greta Cholina (A. Cholinos sesuo).

A|CH spektakliai išsiskiria subtilia estetika ir choreografiniais bei režisūriniais sprendimais – Teatro šokio spektakliais pasižymi baleto, modernaus šokio ir (teatro) vaidybos sinteze. Kartu su profesionaliais šokėjais sceniniame vyksme dalyvauja dramos aktoriai. Kūrybinė drąsa, prasmingas estetizmas, preciziškai parinkta muzika, kostiumai ir scenografija suteikia spektakliams ypatingos įtaigos.

Nuo įsikūrimo, teatras išleido 20 šokio spektaklių premjerų, parodyta per 650 spektaklių, kuriuos išvydo per 400 000 žiūrovų.  Vienas pagrindinių teatro prioritetų – kad spektakliai daug gastroliuotų po Lietuvą ir būtų prieinami visuose šalies regionuose.  Žiūrovų gausa spektakliuose taip pat įtvirtino tuo metu dar visai naują šokio spektaklio žanrą Lietuvoje.

Šiandien A|CH teatras yra vienas ryškiausių ir sėkmingiausių nepriklausomų profesionalių šokio teatrų Lietuvoje. Jausmingi baleto, šokio ir vaidybos sinteze grindžiami spektakliai sulaukė didelio žiūrovų dėmesio ir teatro profesionalų pripažinimo. Teatras organizuoja turus Lietuvoje ir užsienyje (Vengrijoje, Anglijoje, Latvijoje, Lenkijoje, Rusijoje, Danijoje, Kinijoje, Turkijoje, Liuksemburge, Baltarusijoje, Italijoje). „A|CH teatras" su kitais choreografais realizavo įvairiais kūrybines idėjas. 2008 metais teatro pakviestas choreografas iš Maskvos Oleg Gluškov specialiai „A|CH trupei" pastatė šokio spektaklį „Donkey hot".

Trupė
-----

Teatras neturi pastovios trupės, tačiau per ilgus kūrybinio darbo metus susiformavo didelis ir tvirtas A|CH šokėjų branduolys. Tačiau juo neapsiribojama. Siekiant, kad kiekvienas spektaklis būtų išskirtinis, bendradarbiauti kviečiami Lietuvos ir užsienio artistai – šokėjai, dramos aktoriai ir muzikantai.

Spektakliai
-----------

Nuo teatro įkūrimo 2000 metais A|CH teatras pristatė šokio spektaklius:

* „Moterų dainos", pagal Marlene Dietrich dainas (1998, 2005), choreografė A. Cholina
* „Carmen", pagal G. Bizet ir R. Ščedrino muziką (1998, 2004), choreografė A. Cholina
* „Bernardos Albos namai", pagal F. G. Lorca novelę (2000, 2003), choreografė A. Cholina
* „Tango in Fa", pagal A. Piazzollos muziką (2001), choreografė A. Cholina
* „Meilė" pagal šiuolaikinių kompozitorių muziką (2002), choreografė A. Cholina
* „Romeo ir Dzuljeta", pagal šiuolaikinių kompozitorių muziką (2003), choreografė A. Cholina
* „Mėnesiena", pagal F. Šuberto, A. Dvorako muziką bei rusų čigonų dainas (2004), choreografai Maria Saivosalmi (Suomija) ir Andrius Katinas
* „Bolero", pagal M. Ravelio muziką (2004), choreografė A. Cholina
* „Zmones :)", pagal aranžuotą lietuvių liaudies muziką (2005), choreografė A. Cholina
* „Otelas" pagal šiuolaikinių kompozitorių muziką (2006), choreografė A. Cholina
* „Fantazija penkioms stichijoms", pagal šiuolaikinių kompozitorių muziką (2007), choreografė A. Cholina
* „Apie tyrąją Erendirą" pagal šiuolaikinių kompozitorių muziką (2008), choreografė E. Stundytė
* „Donkey Hot", pagal L. A. Minkus’o muziką (2008), choreografas O. Gluškovas (Maskva)
* "Vyrai ir moterys", pagal klasikinių baletų muziką (2009), choreografė A. Cholina
* "Ana Karenina", pagal A. Šnitkės muziką (2010), choreografė A. Cholina

Šokėjai, aktoriai
-----------------

Spektakliuose šoko (vaidino):

Inga Augutytė, Indrė Bacevičiūtė, Živilė Baikštytė, Donatas Bakėjus, Saulius Balandis, Ramunė Balsevičiūtė, Anna Baranova, Urtė Bareišytė, Žilvinas Benuševičius, Goda Bernotaitė, Eglė Brundzaitė, Audrius Bružas, Eligijus Butkus (Toreodoras), Romas Ceizaris, Tomas Ceizaris, Kipras Chlebinskas, Žavinta Čičelytė, Aurelijus Daraškevičius, Maja Dolidzė, Kristina Galalytė, Aušra Gineitytė, Greta Gylytė, Kirilas Glušajevas, Tadas Gryn, Kristina Gudžiūnaitė, Evaldas Jaras, Vita Jaristo, Rūta Juodzevičiūtė, Andrius Katinas, Daniil Kolmin, Kiril Kornilov, Jolanta Kriščiūnaitė, Rūta Kudžmaitė, Deimantė Kupstaitė, Olga Lopatčenkova, Margarita Makejeva, Antanina Maksimovič, Sigita Mikalauskaitė, Marius Miliauskas, Beata Molytė, Modestas Pachalka, Indrė Pačėsaitė, Anton Piastechin, Leonardas Pobedonoscevas, Indrė Radzevičiūtė, Agnė Ramoškaitė, Agnė Ramanauskaitė, Loreta Raškevičiūtė, Martynas Rimeikis (Don Chose), Laimis Roslekas, Giedrius Savickas, Edita Stundytė, Giedrė Subotinaitė, Julija Turkina, Vaida Šniurevičiūtė, Nerijus Tauskus (Toreodoras), Domicelė Tautkaitė, Brigita Urbietytė, Igoris Zaripovas, Giedrė Zaščižinskaitė (Carmen), Andrius Žužžalkinas ir kt.

Šaltiniai
---------

1. ↑  Apie teatrą Archyvuota kopija 2014-03-07 iš Wayback Machine projekto. (Teatrai.lt – informacinis pramoginis portalas apie teatro ir kultūros pasaulį)

Nuorodos
--------

* A|CH teatro puslapis